CELEX: 32022D0573
Language: sk
Date: 2022-04-07 00:00:00
Title: Rozhodnutie Rady (SZBP) 2022/573 zo 7. apríla 2022, ktorým sa mení rozhodnutie (SZBP) 2019/538 na podporu činností Organizácie pre zákaz chemických zbraní (OPCW) v rámci vykonávania stratégie EÚ proti šíreniu zbraní hromadného ničenia

8.4.2022   
               
               
                  SK
               
               
                  Úradný vestník Európskej únie
               
               
                  L 109/66
               
            
         ROZHODNUTIE RADY (SZBP) 2022/573
         zo 7. apríla 2022,
         ktorým sa mení rozhodnutie (SZBP) 2019/538 na podporu činností Organizácie pre zákaz chemických zbraní (OPCW) v rámci vykonávania stratégie EÚ proti šíreniu zbraní hromadného ničenia
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 28 ods. 1 a článok 31 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 1. apríla 2019 prijala rozhodnutie (SZBP) 2019/538 (1) na podporu činností Organizácie pre zákaz chemických zbraní (OPCW) v rámci vykonávania stratégie EÚ proti šíreniu zbraní hromadného ničenia.
                  
               
                     (2)
                  
                  
                     Organizácia pre zákaz chemických zbraní (ďalej len „OPCW“), ktorá je zodpovedná za technické vykonávanie projektov uvedených v článku 1 rozhodnutia (SZBP) 2019/538, požiadala 9. februára 2022 o predĺženie obdobia na vykonanie uvedeného rozhodnutia o 12 mesiacov do 30. apríla 2023. Požadované predĺženie umožní OPCW zmierniť vplyv pandémie ochorenia COVID-19 na vykonávanie konkrétnych projektových činností.
                  
               
                     (3)
                  
                  
                     Pokračovanie vykonávania projektov uvedených v článku 1 rozhodnutia (SZBP) 2019/538 nemá žiadny vplyv na finančné zdroje do 30. apríla 2023.
                  
               
                     (4)
                  
                  
                     Rozhodnutie (SZBP) 2019/538 by sa preto malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            V článku 5 rozhodnutia (SZBP) 2019/538 sa odsek 2 nahrádza takto:
            
               
                  „2.   Toto rozhodnutie platí do 30. apríla 2023.“
               
            
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Luxemburgu 7. apríla 2022
            
               
                  Za Radu
               
               
                  predseda
               
               J. DENORMANDIE
            
         
         
            (1)  Rozhodnutie Rady (SZBP) 2019/538 z 1. apríla 2019 na podporu činností Organizácie pre zákaz chemických zbraní (OPCW) v rámci vykonávania stratégie EÚ proti šíreniu zbraní hromadného ničenia (Ú. v. EÚ L 93, 2.4.2019, s. 3).